CELEX: C2006/178/01
Language: el
Date: 2006-07-29 00:00:00
Title: Συνεκδικασθείσες υποθέσεις C-442/03 P και C-471/03 P: Απόφαση του Δικαστηρίου (τρίτο τμήμα) της  1ης Ιουνίου 2006  — P & O European Ferries (Vizcaya) SA και Diputación Foral de Vizcaya κατά Επιτροπής των Ευρωπαϊκών Κοινοτήτων (Κρατικές ενισχύσεις — Αιτήσεις αναιρέσεως — Προσφυγή ακυρώσεως — Απόφαση περί περατώσεως διαδικασίας εξετάσεως κινηθείσας δυνάμει του άρθρου 88, παράγραφος 2, ΕΚ — Έννοια της κρατικής ενισχύσεως — Απόλυτο δεδικασμένο — Ενισχύσεις δυνάμενες να θεωρηθούν συμβατές με την κοινή αγορά — Ενισχύσεις κοινωνικού χαρακτήρα — Προϋποθέσεις)

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/1
            
         Απόφαση του Δικαστηρίου (τρίτο τμήμα) της 1ης Ιουνίου 2006 — P & O European Ferries (Vizcaya) SA και Diputación Foral de Vizcaya κατά Επιτροπής των Ευρωπαϊκών Κοινοτήτων
   (Συνεκδικασθείσες υποθέσεις C-442/03 P και C-471/03 P) (1)
   
   (Κρατικές ενισχύσεις - Αιτήσεις αναιρέσεως - Προσφυγή ακυρώσεως - Απόφαση περί περατώσεως διαδικασίας εξετάσεως κινηθείσας δυνάμει του άρθρου 88, παράγραφος 2, ΕΚ - Έννοια της κρατικής ενισχύσεως - Απόλυτο δεδικασμένο - Ενισχύσεις δυνάμενες να θεωρηθούν συμβατές με την κοινή αγορά - Ενισχύσεις κοινωνικού χαρακτήρα - Προϋποθέσεις)
   (2006/C 178/01)
   Γλώσσα διαδικασίας: η αγγλική και η ισπανική
   Διάδικοι
   
      Προσφεύγουσες (στην υπόθεση C-442/03 P): P & O European Ferries (Vizcaya) SA [εκπρόσωποι: J. Lever, QC, J. Ellison, solicitor και η M. Pickford, barrister, επικουρούμενοι από τους E. Bourtzalas και J. Folguera, abogados]
   
      Προσφεύγουσες (στην υπόθεση C-471/03 P): Diputación Foral de Vizcaya [εκπρόσωποι: I. Sáenz-Cortabarría Fernández και M. Morales Isasi, abogados]
   
      Αντίδικος στην αναιρετική διαδικασία: Επιτροπή των Ευρωπαϊκών Κοινοτήτων [εκπρόσωποι: N. Khan και J. Buendía Sierra]
   Αντικείμενο της υποθέσεως
   Αίτηση αναιρέσεως κατά της αποφάσεως του Πρωτοδικείου των Ευρωπαϊκών Κοινοτήτων (πρώτο πενταμελές τμήμα) της 5ης Αυγούστου 2003, συνεκδικασθείσες υποθέσεις T-116/01 και T-118/01, P&O European Ferries (Vizcaya) SA και Diputación Foral de Vizcaya κατά Επιτροπής, με την οποία απορρίφθηκε αίτημα ακυρώσεως του άρθρου 2 της αποφάσεως 2001/247/ΕΚ της Επιτροπής, της 29ης Νοεμβρίου 2000, σχετικά με το καθεστώς ενισχύσεων που εφαρμόζει η Ισπανία υπέρ της ναυτιλιακής εταιρείας Ferries Golfo de Vizcaya SA, νυν αποκαλουμένης P & O European Ferries (Vizcaya), με την οποία διατάχθηκε η επιστροφή της ενισχύσεως που κηρύχθηκε μη συμβατή με την κοινή αγορά
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Απορρίπτει τις αιτήσεις αναιρέσεως.
            
         
               2)
            
            
               Καταδικάζει την P & O European Ferries (Vizcaya) SA και την Diputación Foral de Vizcaya στα δικαστικά έξοδα.
            
         
      (1)  ΕΕ C 7 της 10.1.2004 και C 21 της 24.1.2004.